8. Vieningos rinkos peržiūra (balsavimas)
- Pranešimas: Jacques Toubon
Monica Frassoni
(IT) Pone pirmininke, ponios ir ponai, buvau paprašyta pakalbėti apie reikalus, susijusius su mūsų darbo grafiku. Tai, kad keletą metų sutapo naujų mokslo metų pradžia ir, deja, kitais metais vėl sutaps su mūsų plenariniu posėdžiu, mūsų Parlamento nariams ir daugumai pareigūnų kelia šeimyninių sunkumų. Mano nuomone, Parlamentas turėtų aptarti šį klausimą, nes mūsų vaikų, kuriuos tėvai turi nuvesti į mokyklą, gerovė, yra verta būti nagrinėjama šiame Parlamente.
(Plojimai)
Pirmininkas
Ačiū M. Frassoni, esu įsitikinęs, kad jūsų mintis svarbi, bet pavėlavote į posėdį, todėl prašau nueiti pas direktorių!
(Juokas)
Thomas Wise
Pone pirmininke, nežinau, kokia taisykle remiamasi, bet mano balsavimo biuletenyje parašyta, kad reikia balsuoti dėl kito pranešimo - I. Ayalos Sender. Ar toliau renkamės dirbti 12:30 val.?
Pirmininkas
Diskusijos dar nevyko ir balsavimas bus rytoj. Ačiū, kad tai paminėjote.
